Dol definisies – M, N, OMansgek – ‘n vrou met ‘n oog vir ‘n doring. ‘n Middeljarige mens se middel – is soos die aarde se ewenaar. Laasgenoemde is ‘n volkome denkbeeldige lyn waar die aarde op sy dikste is. Nou – ‘n komma se duur tussen teleurstellings en drome. Ondervinding – ervaring wat mens in staat stel om ‘n fout te herken gou nadat jy dit weer begaan het. Ongeduld – die beperkte vermoë om slegs vinnig te kan wag. Oorerflikheid – ‘n teorie wat egpare met kinders aan die dink sit oor hulle skoonfamilie. Oujongkêrel – iemand wat glo aan die lewe, vryheid en die geluk van najaging. Sien ook Dol definisies K Oorspronklik gepubliseer in die boek, Kwinksinnig: Taalskertse deur Johan Combrink en geïllustreer deur Piet Grobler. Uitgegee deur Tafelberg Uitgewers, 1998